Sportinė aviacija

„Sportinė aviacija ir Ko“ – vienintelė sklandytuvų gamykla Baltijos šalyseLietuviškų sklandytuvų gamintojai siekia populiarumo pasaulyje .

Pagrindinė veikla – sklandytuvų, motosklandytuvų projektavimas ir gamyba. Įmonė turi bazinį sertifikatą sklandytuvams, sertifikuoja naujus gaminius. Skrydžiams naudoja Pociūnų aerodromą.

80–90% pardavimų sudaro eksportas.

 Istorija 
Idėja apie sklandytuvų gamyklą kilo aviatoriui Vytautui Pakarskui. Jį palaikė SDAALR draugijos vadovas generolas Jonas Žiburkus.

1969 m. įkurtos Prienų eksperimentinė sportinės aviacijos dirbtuvės. Gamykla įteisinta sukūrus ir išbandžius Balio Karvelio sukonstruotą stikloplastį „BK-7 Lietuva“. Sklandymo aparatas tobulintas, gamintas serijomis ir iki 1991 m. pardavinėtas Sovietų sąjungoje.

90–aisiais sustiprėjo konkurencija su užsienio gamintojais. Gamykloje ieškota naujų sprendimų: kuriami aerodinaminiai profiliai, pritaikomi elektriniai varikliai. Lietuviams pirmiesiems pasaulyje ir Europoje pavyko sertifikuoti elektros varikliu varomą sklandytuvą.

2019 m. įmonė pažymėjo 50 metų jubiliejų.Pusės amžiaus skrydis - „Sportinė aviacija ir Ko“ švenčia pusės amžiaus jubiliejų aviacijospasaulis.lt 2019-09-05 

 Pavadinimai 
 1969–1971 m. Prienų eksperimentines sportinės aviacijos dirbtuvės
 1971–1989 m. Prienų eksperimentines sportinės aviacijos gamykla
 1989–1995 m. Valstybinė aviacijos gamykla
 1995–2010 m. AB „Sportinė aviacija“
 Nuo 2010 m. – UAB „Sportinė aviacija ir Ko“https://www.vle.lt/straipsnis/sportine-aviacija-ir-ko/

 Gaminiai 
miniatiūra|LAK-17
Anksčiau įmonė gamino sklandytuvus LAK-12, LAK-14, vaikų mokymui skirtą LAK-16, LAK-20, beuodegį Genesis 2.

Pradėti gaminti sklandytuvai su elektriniu varikliu (grįžti į aerodromą). Iš stiklo pluošto gaminamos priekabos LAK-T5 (sklandytuvų LAK-17A pervežimui, sandėliavimui).

2013 m. Frydrichshafeno aviacijos pramonės parodoje įmonė pristatė ultra lengvos klasės sklandytuvą LAK-17B FES MINI (13,5 m ilgio sparnais). 2014 m. Lenkijoje vykusioje tarptautinėje lengvosios aviacijos parodoje „Pararudniki 2014“ pristatytas 18 metrų klasės sklandytuvas LAK-17B FES (18 m ilgio sparnais).

2022 m. gaminti 15–18 metrų klasės sklandytuvai LAK-17, standartinės klasės – LAK-19 ir atviros klasės – LAK-20. Augant aukštos klasės dviviečių sklandytuvų paklausai, sukonstruotas dvivietis sklandytuvas varžyboms LAK-20T. Į jį galima montuoti moto įrangą.

Įmonė taip pat gamina automobilių bagažines, reklaminius stendus, medžiotojų bokštelius, vėjo jėgainių mentes ir kitus neaviacinius produktus.

 Šaltiniai 

Kategorija:Aviacijos pramonės įmonės
Kategorija:Lietuvos įmonės
Kategorija:Lietuvos aviacijos konstruktoriai
Kategorija:Lietuvos aviacijos sportas